Ondrej Malachovský

Ondrej Malachovský (* 5. apríl 1929, Badín – † 3. apríl 2011, Bratislava) bol slovenský operný spevák (bas).

S manželkou Martou sa im narodili tri deti. Syn Svätopluk je operný spevák (barytón) a herec, syn Martin je operný spevák (bas), dcéra PhDr. Oľga Lorinczová je klinická psychologička.

 Životopis 
Roku 1959 absolvoval štúdium spevu na Konzervatóriu v Bratislave (T. Tessler). Od 1959 sólista opery SND v Bratislave, 1962 – 1965 stály hosť opery Štátneho divadla v Brne, 1966 – 1969 angažovaný v opere v Kolíne nad Rýnom, v sezóne 1979 – 1980 v opere  v Ľubľane. Na opernej scéne SND vytvoril širokú paletu postáv basového operného repertoáru, viaceré v rôznych inscenáciách. Hneď v prvej sezóne v SND stelesnil postavu Svätopluka (Svätopluk, 1960, 1970, 1972, 1985), ktorá sa stala jednou z jeho najvýznamnejších životných umeleckých kreácií. Výrazný, mohutný a nosný hlasový materiál sa hneď od začiatku jeho pôsobenia uplatňoval v najrôznejšom repertoári. Roku 1965 spieval Štelinu (Krútňava 1965, 1978), popri Svätoplukovi jeho druhú najvýznamnejšiu opernú postavu; v nasledujúcich rokoch sa stal jej jediným predstaviteľom. Schopnosť mnohostranného umeleckého záberu charakterizujú aj ďalšie jeho postavy, významné sú aj jeho postavy vo filmovom, resp. televíznom spracovaní, účinkoval aj v televíznych filmoch. Spolupracoval s Československým rozhlasom v Bratislave, účinkoval aj v prierezoch opier. Významné árie zo svojho repertoáru naspieval na gramofónové platne. So Slovenskou filharmóniou účinkoval v oratoriálnych skladbách L. van Beethovena, G. F. Händla, G. Verdiho a i. Hosťoval aj v zahraničí (Maďarsko, Poľsko, Rakúsko, ZSSR, Taliansko, Nemecko, Grécko).

 Ocenenie 
 Roku 1971
 1984 Cena ZSDU
 1971 Št. cena K. Gottwalda
 1977 Zaslúžilý umelec
 1978 Zlatý krokodýl
 1988 Národný umelec
 2008 Pribinov kríž II. triedy

 Dielo 
 Eugen Onegin (1959) Ondrej Malachovský: Naplno každý deň, kultura.sme.sk
 Don Basilio (Barbier zo Sevilly, 1960, 1985)
 Sarastro (Čarovná flauta, 1961, 1986)
 Chrudoš (Libuša, 1961)
 Kecal (Predaná nevesta, 1961, ins. z roku 1953; 1983)
 Končak (Knieža Igor, 1962)
 Gremin (Eugen Onegin, 1963, 1972)
 Rocco (Fidélio, 1974, 1982)
 Mefisto (Faust a Margaréta, 1975)
 Gróf Štefan Pongrácz (Obliehanie Bystrice, 1983 Zomrel Ondrej Malachovský, bývalý dlhoročný sólista Opery SND, kultura.pravda.sk)

 Filmografia 
 1989 Svätopluk, filmové spracovanie opery Svätopluk od Eugena Suchoňa, réžia: Jozef Zachar Jozef Zachar bol úspešný slovenský režisér, vtedy.sk

 Diskografia 
 Ondrej Malachovský spevácky portrét - Opus, LP, Orchester SND v Bratislave diriguje Tibor Frešo, 1975
 Keď mi prišla karta - Opus 9117 0515, LP, 1976, P. Gábor, O. Malachovský, R. Szúcs, B. Polónyiová, hrá Ľudová hudba Jána Berkyho-Mrenicu 
 Eugen Suchoň – Krútňava - Opus, LP, 1989
 Malachovský, MC, (album otca a synov - Ondrej Malachovský, Martin Malachovský, Svätopluk Malachovský)
 Eugen Suchoň – Krútňava - Opus, 2CD (edícia: Opus 100), 2009 Eugen Suchoň – Krútňava, discogs.com

 Referencie 

 Literatúra 
 Encyklopédia dramatických umení Slovenska

 Externé odkazy 

 Hudobné centrum - Profil
K nedožitým deväťdesiatinám kráľovského slovenského basu Ondreja Malachovského na operaslovakia.sk
 Impozantný basista Ondrej Malachovský  na operaplus.cz

Kategória:Slovenskí operní speváci
Kategória:Basisti
Kategória:Členovia Opery Slovenského národného divadla
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Osobnosti z Badína
Kategória:Laureáti Pribinovho kríža II. triedy